google/wiki40b huggingface dataset:
Hustad leir

Hustad leir ligger ytterst ved Hustadvika i Fræna kommune i Møre og Romsdal. Hustad fungerte fra 1950 til 2004 som arbeidsleir, administrasjons- og opplæringsinstitusjon for sivilt vernepliktige, det vil si militærnektere, fra Vestlandet, Trøndelag og Nord-Norge. Hustad leir omfatter i dag Hustad fengsel og Nasjonalt senter for automatisk trafikkontroll (ATK). Leiren eies av Justis- og beredskapsdepartementet.

Historikk

Fra 1946 var Hustad leir straffarbeidsleir og politisk omskoleringsanstalt for landssvikdømte fra rettsoppgjøret etter andre verdenskrig. I 1950 ble leiren omgjort til arbeidsleir for militærnektere i Norge. Sivilarbeiderne ble først satt til å arbeide for bøndene i Fræna og på leirens eget gårdsbruk, men mange protesterte og var misfornøyde med arbeidsinnholdet. De ønsket seg en mer meningsfull tjeneste med mulighet for å arbeide for fred og global rettferdighet. Med dette begynte kampen for en forskole for sivilarbeidere, en skole som på sikt skulle bli en allmenn utdanningsinstitusjon for samfunnsrelevant freds- og ikkevoldskamp i Norge. Forskolen for sivile tjenestepliktige ble omsider satt i gang høsten 1984, men ble nedlagt i 2002. Satsingsområdet til Siviltjenesteadministrasjonen på Hustad var volds- og konfliktforebyggende tiltak blant unge (VOKT). 
Den 15. november 2004 ble siviltjenesteadministrasjonen ved Hustad leir lagt ned. Leiren ble fra 1. januar 2005 isteden omgjort til Nasjonalt senter for automatisk trafikkontroll (ATK), som fikk ansvar for «fotoboksene» langs landets veier, og til Hustad fengsel, et erstatningsfengsel for det gamle kretsfengselet i Molde. Oppgavene Siviltjenesteadministrasjonen Hustad hadde hatt, ble overført til Siviltjenesteadministrasjonen Dillingøy på Dillingøy i Østfold. De tidligere ansatte ved leiren fikk tilbud om å fortsette i de nye institusjonene på stedet.
Sykling under Sommer-OL 2008 – Terrengsykling kvinner

Kvinnenes terrengsykling under Sommer-OL 2008 fant sted den 23. august 2008 på Laoshan Mountain Bike Course.
Marjehplassen

Marjehplassen (arabisk: ساحة المرجة‎ / sāḥat al-Marjah), også kalt Martyrplassen (ساحة الشهداء sāḥat ash-Shuhadā’), er en plass i det sentrale Damaskus i Syria, rett utenfor murene som omkranser gamlebyen. Det syriske innenriksministerium har sete ved plassen.

Historie

Plassen ble anlagt av ottomanerne sent på 1800-tallet. Her bygde man et nytt postkontor og et administrativt sentrum av stål og sement, da nye byggematerialer for Damaskus. Osmanene henrettet syn syriske nasjonalistiske aktivister offentlig på plassen den 6. mai 1916, og det forklarer tilnavnet Martyrplassen. Etter at franskmennene tok kontrollen over Syria fortsatte de å bruke plassen for samme formål. Fakhri Hassan al-Kharrat, sønn av Hasan al-Kharrat leder av det store syriske opprør, ble hengd her i 1925–26. Den 18. mai 1965 ble den israelske spion Eli Cohen offentlig hengt her.
På plassen står Hamidiyesøylen, som ottomenene oppstilte for å minnes forlengelsen av telegraflinjen som ble bygd ned fra Tyrkia og helt sør til Medina i Hijaz. Den var klar noe før byggingen av togforbindelsen Hejaz-jernbanen. På toppen står det en modell av Hamidiyemoskéen i Istanbul.
Ander Herrera

Real Zaragoza

Herrera debuterte som profesjonell fotballspiller for Real Zaragoza i 2008–09-sesongen i Segunda División. Han fikk 19 kamper i sesongen som endte med opprykk til La Liga. Herrera scoret sitt første ligamål 6. desember denne sesongen i 4-1 tapet mot RCD Mallorca. Han fikk sin debut i La Lige 29. august 2009, under 1–0 seieren over CD Tenerife.
Sesongen etter var han en av lagets mest benyttede spillere, og scoret sitt første ligamål 6. desember denne sesongen i 4-1 tapet mot RCD Mallorca.
I 2010–11-sesongen fortsatte Herrera å spille fast hos Zaragoza, både under manager José Aurelio Gay og etterfølgeren Javier Aguirre.

Athletic Bilbao

7. februar 2011 signerte han en femårs-avtale med Athletic Bilbao etter en overgang verdt 7,5 millioner euro, som trådte i kraft 1. juli samme år. Herrera fikk sin debut for Athletic 18. august 2011, da han spilte hele kampen mot Trabzonspor i Europaligaen. Han spilte 54 offisielle kamper og scoret fire mål i sin første sesong, hvor klubben nådde finalen i både Copa del Rey og Europaligaen.
I august 2013 mottok Athletic Bilbao et bud på 24 millioner britiske pund fra Manchester United, som ble avvist.

Manchester United

26. juni 2014 annonserte Athletic Bilbao at de hadde akseptert et bud på rundt 29 millioner britiske pund fra Manchester United. Det ble senere kjent at budet hadde utløst en utkjøpsklausul i Herreras kontrakt. Manchester United annonserte samme dag at Herrera hadde signert en fireårs-kontrakt med klubben.

PSG=

4. juli 2019 skrev han under for den franske klubben Paris Saint-Germain FC til 30. juni 2024.
The Early November

The Early November er et amerikansk band som spiller Indie Rock, og er fra Hammonton i New Jersey. Bandet ble satt sammen i 2001 og signerte en kontrakt med Drive-Thru Records i 2002. Helt til 2006 har de gitt ut EPer. De utgav også ut to album som het The Room’s Too Cold og The Mother, the Mechanic, and the Path. Bandet ble grunnlagt av gitaristene Arthur «Ace» Enders og Jim Sacco, bassisten Sergio Anello og trommeslageren Jeff Kummer.

Historie

I et forsøk på å få en platekontrakt spilte de en 5-spors demo og i tillegg en mindre bra video, som de kun sendte det til ett plateselskap, Drive-Thru Records, men som de fikk kontrakt med.
Etter kun noen måneder ble det endringer i besetningen da Steve Nakovich tok over på gitar, og Mike Klemash på bass. Da kom de i kontakt med Drive-Thru Records' Richard Reines som ble positivt overrasket over hva han hørte og ga dem kontrakt. Noen uker senere byttet bandet mannskap enda en gang, denne gangen gikk Nakovich til fordel for Joe Marro. Til tross for at de hadde lite erfaring på scenen, spilte de på 2002s «Skate and Surf»-fest.
Klemash og Marro forlot bandet før debut-EP-en, For All of This. Anello kom deretter tilbake igjen på bass mens de fant en ny gitarist i Jhon Dubitsky. CD-en kom ut tidlig november 2002. Enders spilte inn en soloplate med kun akustiske versjoner av sangene fra deres første plate som ikke ble utgitt før to måneder senere. Marro var atter tilbake til bandet igjen, og overtok plassen til Debutsky.
De fortsatte å forberede innspillingen av det første fulle album The room’s Too Cold og som kom ut høsten samme år. Enders lagde deretter en soloinnspilling som fikk tittelen I Can Make a Mess Like Nobody’s Business. CD-en ble nesten ødelagt ettersom Enders ville begynne å fokusere mer på The Early November. De fikk en tredje gitarist mens de spilte inn trippelalbumet The Mother, the Mechanic, and the Path. Dette albumet kom på 31.-plass på hitlistene.
Boti Goa

Klubbspill

Goa kom fra Mika til Rosenborg foran sesongen 2011, og ble regnet som et stort talent. Etter å ha skulket Rosenborgs treningsleir valgte Rosenborg å gi Boti sparken i januar 2012. Han har siden vært klubbløs.

Landslagsspill

Han spilte tidligere på Elfenbenskystens U20-landslag. Der har han spilt ni kamper, og scoret fire mål.
Anita Włodarczyk

Idrettskarriere

Włodarczyks første internasjonale mesterskapsfinale var i OL 2008 der hun ble nummer seks med et kast på 71,56. Samme år ble hun nummer tre i IAAF World Athletics Final i Stuttgart med et kast på 70,97. I VM 2009 i Berlin sikret hun seg gullmedaljen ved å sette verdensrekord med 77,96. Resultatet kom i den andre omgangen. Da hun forstod hvor langt det var, løp hun jublende mot publikum. I gledesrusen forstuet hun foten og ble nødt til å stå over de resterende omgangene.
Ved et stevne i Wladyslawowo 1. august 2015 satte hun ny verdensrekord, med 81,08 meter, og ble dermed den første kvinnen i verden som kastet over 80 meter. Hun hadde selv den gamle verdensrekorden på 79,83 meter, satt i juni 2015.
Under de sommerolympiske lekene i 2016 i Rio de Janeiro satte hun 15. august 2016 ny verdensrekord med 82,29 meter.
Øst-VestXpressen

Øst-VestXpressen er en av rutene i NOR-WAY Bussekspress og ble etablert 30. november 1990 som et samarbeid mellom Jotunheimen og Valdresruten Bilselskap og Sogn Billag. 
Den første tiden gikk Øst-VestXpressens trasé Lillehammer–Dokka–Fagernes–Tyinkrysset–Filefjell–Lærdal–Flåm–Voss. Med ny vegtrasé fra Voss til Arna i 1992 ble ruten forlenget til Bergen i mai 1992.
Voldsoffererstatning

Voldsoffererstatning er en statlig erstatning til voldsofre. Ordningen med voldsoffererstatning ble innført 1. april 1975. Den gjelder for personskader oppstått som følge av straffbare handlinger som har inntruffet etter at ordningen trådte i kraft. Voldsoffererstatning er hjemlet i lov om erstatning fra staten for personskade voldt ved straffbar handling m.m. (voldsoffererstatningsloven).
Kontoret for voldsoffererstatning er et statlig forvaltningsorgan lokalisert i Vardø som behandler søknader om voldsoffererstatning. Marit Zahl Johanssen har siden 1. oktober 2011 vært direktør ved kontoret.   
Kontoret for voldsoffererstatning utbetalte i 2010 ca. kr 196 millioner i voldsoffererstatning. Dette er ca. 22 millioner mer enn den tidligere rekordutbetalingen på kr 174 millioner fra 2009. Lovendringer og praksisendringer har medført at flere tilkjennes voldsoffererstatning nå enn tidligere. Videre ble beløpsgrensen for voldsoffererstatning økt fra kr 200 000 for forhold som skjedde før 1. juli 2001 og opp til 40 G (kr 3 025 640) for forhold som skjedde fra 1. januar 2009. 
Den 7. desember 2011 ble det foreslått at denne grensen igjen skulle økes til 60 G. Forslaget kom som et resultat av terrorhandlingene den 22. juli 2011. Forslaget er for øyeblikket sendt på høring, og endringen er foreslått å tre i kraft med virkning fra 1. januar 2012.
Norgesmesterskapet i orientering 2007

Norgesmesterskapet i orientering 2007 bestod av flere arrangementer som i 2007 kåret norgesmestere i orientering.
Hovedmesterskapet ble arrangert i Stange og Løten 13.-16. september. Kongepokalene ble vunnet av Marianne Andersen og Anders Nordberg.
The Dark

Handling

Los Angeles rystes av en rekke groteske drap som skjer nattestid. Alle ofrene er hodeløse og ille tilredt. Politiet står uten spor, men konkluderer med at gjerningmannen må ha overmenneskelig styrke. Roy Warner, faren til en av ofrene, er reporter og forsøker på egenhånd å finne ut hvem som står bak. Etterhvert blir det klart at drapene begås av et ikke-menneskelig vesen. Til slutt møter vesenet sitt endelikt i en intens kamp med byens politistyrke.

Om filmen

Tobe Hooper var opprinnelig regissør, men ble byttet ut med Cardos. Jacquelyn Hyde ble nominert til en Saturn Award for beste kvinnelige birolle.
Den amerikanske filmkritikeren Roger Ebert gav den bare 1,5 av 4 stjerner.
VGs anmelder gav den terningkast tre.
Filmen ble satt opp på kino høsten 1980 under tittelen Mørket. Den ble utgitt på video av OVC rundt 1984 under originaltittelen.
Marylebone

Historie

Navnet kommer fra en kirke viet til jomfru Maria som ble bygget ved en bourne (liten bekk), kalt Tybourne eller Tyburn. Kirken og området rundt den ble etterhvert kjent som St Mary at the bourne, som etterhvert ble trukket sammen til Marylebone. Kirken er nå representert ved sognekirken St. Marylebone (1817). Bekken har sitt oppkomme nord for det nåværende Swiss Cottage, og rant langs våre dagers Marylebone Lane, som fremdeles kurver seg slik bekkeløpet gjorde. Kirken og det omliggende området ble kjent som St. Mary at the Bourne, senere forvansket til Marybourne, Marybone, Mary-la-bonne (aristokratiet snakket helst fransk den gangen), og nå Marylebone. En vanlig misforståelse er at navnet er en forvanskning av Marie la Bonne (fransk for «Maria den gode»).
Herregården Tyburn er omtalt i Domesday Book (1086) som en besittelse tilhørende klosteret Barking Abbey, verdsatt til 52 shillings, og med en befolkning som ikke var større enn 50 innbyggere. Tidlig på 1200-tallet tilhørte det Robert de Vere, 3. jarl av Oxford. Mot slutten av 1400-tallet kjøpte Thomas Hobson opp storparten av herregodset, og i 1544 byttet hans sønn Thomas det med kong Henrik VIII, som gjerdet inn den nordlige delen av godset som en park med hjort, den fjerne opprinnelsen til Regent's Park. Godset Tyburn forble eid av kronen fram til den sørlige delen ble solgt i 1611 av kong Jakob I. Han beholdt likevel reservatet med hjort. Dette ble kjøpt av Edward Forest. Han beholdt det som fast leie under dronning Elizabeth I. Edward Forests gods gikk deretter ved ekteskap til Austen-familien. Parken med hjortene, Marylebone Park Fields, ble lagt ut for bønder for produksjon av høy og melkeprodukter.
Libertad (kommune)

Historie

Libertad ble grunnlagt i 15. mars 2010.

Regjeringen

Ordføreren (alcalde) i kommunen er Sergio Valverde (2010-2015).
Petter Pogos diskografi

Petter Pogos diskografi er en oversikt over Petter Pogos plateutgivelser fra 1980.
Rowsburg (Ohio)

Historie

Rowsburg ble opprettet i 1835 av Michael D. Row og ble navngitt etter ham. Et tidligere navn benyttet for Rowsburg var Rows. Et postkontor kalt Rows ble etablert i 1840 og var i drift til 1905.

Viktig person

Rufus Cole, en medisinsk forsker og den første direktøren for Rockefeller University Hospital, ble født i Rowsburg i 1872.
Ilia Beskrovnyj

Idrettskarriere

Beskrovnyj deltok i BMX racing (mix) under Sommer-OL 2018 for ungdom, og vant denne sammen med Varvara Ovtsjinnikova. Han kom på andreplass i guttefinalen, bak Edvards Glazers fra Latvia, og Ovtsjinnikova kom på andreplass i jentefinalen.
Nygata (Stavanger)

Opprettelsen

I 1837 fikk Asser Tollaksen og Helge Myhre tillatelse av Stavanger bystyre til å anlegge gata. Bystyret krevde at den skulle være minst 10 alen bred (6,3 meter), skulle være åpen i begge ender (ikke blindgate) og brosteinbelegges før gata kunne bebygges. 
Nygata ble lagt over den tidligere Prahlehagen. Grunnen var eid av stiftelsen Stavanger hospital, og huseierne måtte betale grunnleie – en slag festeavgift til hospitalet. Prahlehagen gikk fra Søragata til Hospitalgata. I 1838 fikk de kjøpe ytterligere 2.500 kvadratalen (ca. ett tusen kvadratmeter) ved Skolebekken. 
Tollaksen og Myhre anla så Nygata og fikk i 1839 stykket Prahlehagen opp i mange mindre tomter, som ble solgt ut. I tillegg bygde de Nygadens Oppbyggelseshus som fortsatt er i bruk. Eiendommen gikk over Skolebekken der Sprøytehuset (brannstasjonen) sto. Tollaksen og Myhre fikk tillatelse til å flytte Sprøytehuset, på søkernes kostnad.

Avkorting av gata

En rekke hus i Nygata ble revet da Klubbgata ble anlagt.
Tidligere gikk Nygata gjennom Aftenblad-bygget og fram til Verksgata. Omkring 1960 fikk Stavanger Aftenblad tillatelse til å bygge sammen bygningene på begge sider av Nygata, med en bro over. Aftenbladet hadde her i en årrekke dagens avis opphengt på veggene. Etter at Aftenbladet hadde gjort gjennomgangen nesten utilgjengelig i flere år, ble de siste restene av denne delen av Nygata fjernet i 2009. Aftenbladet stengte gjennomgangen både fra Klubbgata og Verksgata, og gata ble en del av et kjøpesenter.
NM i svømming langbane 2006

NM i svømming langbane 2006 ble arrangert i Pirbadet i Trondheim 13.-16. juli 2006. Arrangør var Sør-Trøndelag Svømmekrets.
Soomaa

Soomaa er et 4.700 hektar stort myr-område i det sentral-sørvestlige Estland, i grensetraktene mellom Pärnu fylke i vest og Viljandi fylke i øst. Myrområdene dekker et enormt, flatt sletteland mellom elvene Halliste og Pärnu, og støter på et bølgete høyland i sør – Sakala. Området strekker seg mellom byene Sindi og Võhma, og en del av myrområdet er vernet som Soomaa nasjonalpark.
Myrområdet er populært for fritid og rekreasjon, men det anbefales at man ferdes på avmerkede stier og løyper. Torven er inntil 8 meter dyp, dvs inntil 8 000 år gammel utfra den normale tilvekst på en millimeter per år. Om våren kan det bli store oversvømmelser i smelteperioden, tidvis med 1 meter per døgn i flere dager. Da kan både myr, landbruksmark og veier bli totalt oversvømmet og uframkommelige uten båt.
Maleren Marju Bormeister (f. 1951) har malt en rekke landskapsmalerier fra myrene, som hun oppsøker år etter år. I den sovjetiske perioden var det en militærleir i myrområdet – med både rakettbase og militær flyplass.
Seydou Doumbia

Landslaget

Han ble tatt ut til Fotball-VM 2010 i Sør-Afrika.
Labyrinten (TV-serie)

Handling

Anklageren Louise Rehnström får en fornyet interesse for en serie med økonomiske forbrytelser som fant sted i et lite kystsamfunn i Midt-Sverige for mange år siden.
The Real News

The Real News er et medlemsstøttet engelskspråklig progressivt, globalt web-basert nyhetsnettverk. Det ble startet i 2007 av Paul Jay, som tidligere arbeidet for Canadian Broadcasting Corporation. The Real News Network oppgir å være "focused on providing independent and uncompromising journalism" for "the critical issues of our times".
The Real News Network avhenger av gaver fra sine seere, og aksepterer ikke midler fra reklame, regimer eller selskaper. Det mottar dog også støtte fra stiftelser og fond.
The Real News Network anvender internett for sine sendinger, men det har også kontrakter med satellitt- og kabel-TV-kanaler som det vil anvende når det oppnår 50,000 støttespillere. The Real News har sitt hovedkvarter i Washington D.C. med kontorer i Baltimore og Toronto.
Mesosella

Utseende

Middelsstore, gråbrune trebukker. Antennene er omtrent så lange som kroppen, pronotum er tønneformet uten tenner på sidene, dekkvingene jevnbrede, gjerne med et lyst tverrbånd.

Levevis

Disse billene har larver som lever i død ved.

Utbredelse

Artene lever i Japan.
Lamprima insularis

Utseende

En middelsstor (hannene 22-34 millimeter, hunnene 15-24 millimeter), litt flat hjortebille med grønnlig metallglans. Hannenes kjever er betydelig forstørret som vanlig i denne familien, nokså rette, med er brem av gule hår på oversiden. Kroppen er fint og ganske tett punktert hos hannen, grovt og kraftig hos hunnen, som har mindre påfallende metallglans enn hannen.

Levevis

Larvene utvikler seg i morken ved, først og fremst av eukalyptus.

Utbredelse

Arten er bare kjent fra Lord Howe Island.
Johan P. Lunde

Heder

Johan Lunde ble utnevnt til kommandør av 1. klasse av St. Olavs Orden 1929, og han var kommandør av den svenske Nordstjärneorden.
North Sound oljekraftverk

North Sound oljekraftverk er et oljekraftverk på Caymanøyene i Karibien. Det har en installert produksjonskapasitet på 53 MW. Anlegget ble utbygd i årene 2000–2007. Brenselstypen er dieselolje. Det er landets største kraftverk.
Det keltiske havet

Det keltiske havet (irsk An Mhuir Cheilteach; walisisk Y Môr Celtaidd; kornisk og brytonisk: An Mor Keltek; bretonsk: Ar Mor Keltiek) er et havområde i Atlanterhavet sør for Irland. 
Det grenser i øst til St. George's Channel, Bristol Channel og Den engelske kanal, i tillegg til kystområder av Wales, Cornwall, Devon og Bretagne. Den keltiske arven til de tilstøtende landområdene har gitt havområdet navn, og dette ble først foreslått av E. W. L. Holt i 1921. Den nordlige delen av havområdet ble tidligere regnet som en del av St. George's Channel og den sørlige delen hadde ikke noe eget navn. Behovet for en egen betegnelse på havområdet oppstod på grunn av at området har felles geologi og hydrologi. I dag blir navnet hovedsakelig benyttet av oljebransjen og fiskeindustrien. 
Den sørlige og vestlige grensen av havområdet er ikke klart definert. Holt foreslo at grensen skulle gå der hvor dybden var 200 favner (366 meter), mens Den internasjonale hydrografiske organisasjon definerer grensen ut fra loksodromer, som drar havområdet noe lenger sør.
Hugli (distrikt)

Demografi

Ved folketellingen i 2011 var det 5 520 389 innbyggere i distriktet, mot 5 041 976 i 2001. Den urbane befolkningen utgjør 38,62 % av befolkningen.
Barn i alderen 0 til 6 år utgjorde 9,14 % i 2011 mot 11,96 % i 2001. Antallet jenter i den alderen per tusen gutter er 946 i 2011 mot 951 i 2001.
Til siste hinder

Til siste hinder er en norsk film fra 2011, regissert av Anders Øvergaard med bl.a skuespillerne Elise Strømberg, Marthe Vonheim, Hanne Øberg og Julie Nordhuus. Den hadde et samlet besøkstall på norske kinoer på 26 761. VGs anmelder ga filmen terningkast 2, mens Stockholms filmfestival Junior 2012 ga filmen prisen for beste barnefilm. Filmen vant deretter Amandaprisen 2012 for «Beste barnefilm».
Sarangani

Politisk inndeling

Sarangani er delt i 7 "municipalities" (landkommuner).
NM i friidrett 1915

Norgesmesterskapet i friidrett 1915 ble arrangert på Fredrikstad stadion i Fredrikstad fra 28. til 29. august. 
Arrangør var Fredrikstad IF. Kun menn deltok.
Kongepokalvinner ble Alexander Pedersen. 
Se også NM i mangekamp 1915.
Ozodes

Utseende

Middelsstore, spinkle, vanligvis mer eller mindre brunlige trebukker. De er relativt lite sklerotisert, dekkvingene er mer eller mindre myke og bøyelige. Antennene er tynne, vanligvis lengre enn kroppen hos hannene og omtrent så lange som kroppen hos hunnene. Pronotum er litt til mye lengre enn bredt, gjerne med et par knøler midt på men uten tenner på sidene, litt innsnevret bak midten. Dekkvingene er ofte tilspisset i den bakre delen slik at det ikke dekker hele bakkroppen. Beina er lange og slanke, lårene mer eller mindre klubbeformede.

Utbredelse

Slekten er utbredt i Sør- og Mellom-Amerika, de fleste av artene lever i Brasil.
Skrim-Sauheradsfjella naturreservat

Skrim-Sauheradsfjella naturreservat ligger i et større skogområde i grenselandet mellom Skien, Sauherad og Notodden kommuner i Telemark, og Kongsberg kommune i Buskerud. Reservatet er på 123 km², og store deler er urørt eller tilnærmet urørt. Området er levested for en rekke sårbare og hensynskrevende arter.
Det høyeste punktet i området er Styggmann (872 moh).
Cnodontes

Utseende

Små (vingespenn 23-30 millimeter), lyse sommerfugler. Oversiden er hvit- eller gulaktig med brune vingespisser, gjerne også noen andre brune flekker. Undersiden er lysbrun.

Levevis

Larvene lever trolig av blågrønnbakterier, alger, lav og annet organisk materiale som de skraper av trestammer.
Disse sommerfuglene lever i skog, særlig tropisk regnskog.

Utbredelse

Slekten er utbredt i det sørlige og østlige Afrika.
Kvikksølv-ulykken i Kodaikanal

I 2001 ble Kadaikanal rammet av en katastrofeaktig ulykke da en av Hindustans termometerfabrikker i området slapp ut giftig kvikksølv på grunn av uforsvarlig lagring.

Utslippet

Store områder i og rundt Kodaikanal ble forurenset. En granskning foretatt av Det internasjonale atomenergibyrået bekreftet at Kodaikanal Lake hadde blitt forurenset av utslipp av kvikksølv fra en av Hindustan Unilevers termometerfabrikker i nabolaget på grunn av uforsvarlig lagring og deponering I tillegg til prøver av vannet i insjøen ble det foretatt prøver av mose, av  og skog i området rundt Berijam Lake som ligger 20 km (12,4 mi) fra fabrikken. Prøvene viste for høye verdier av kvikksølv:  of 0.2 µg/kg. Prøver tatt  i Kodaikanal lake og prøver tatt av mose og av hsdde verdier på henholdsvis 7.9 µg/kg og 8.3 µg/kg. Prøver tatt av fisk i Kodaikanal lake viste også høye verdier i størrelse120 to 290 mg/kg. Noe som bare kunne bekrefte utslipp
Greenpeace har kritisert fabrikkens morselskaper, Unilever for at de tillot fabrikkens praksis med å dumpe avfallet.

Fabrikken

Fabrikken ble åpnet i 1977 og produserte kvikksølvtermometre for eksport til USA og Europa. Avfallet ble dels dumpet i skogen bak fabrikken, dels solgt til en lokal skraphandler.
Miljøstuftelsen Bellona kritiserte Morselskapet, Unilever for at de ikke fulgte med i fabrikkens avfallshåndtering. En granskning foretatt av Det internasjonale atomenergibyrået kunne bare bekrefte at store områder i og omkring Kodaikanal var forurenset. Innsjøen, skogen, mose og lav
Mont-Saint-Aignan

Geografi

Mont-Saint-Aignan er den femte største forstaden til Rouen, og ligger nord for sentrum. I tillegg til de drøyt 21 000 innbyggerne, er det nesten like mange studenter ved universitetet og høyskolene i kommunen.
Soroca (distrikt)

Geografi

Distriktet ligger nord i landet og grenser til Ukraina i nordøst, til Transnistria i øst, til distriktene Florești i sør, Drochia i vest og Dondușeni i nordvest.